Document ID: 32001D0040

Komisjoni otsus,
22. detsember 2000,
millega muudetakse otsust 97/296/EÜ, milles koostatakse loetelu kolmandate riikide kohta, millest on lubatud importida inimtoiduks ettenähtud kalatooteid
(teatavaks tehtud numbri K(2000) 4086 all)
(EMPs kohaldatav tekst)
(2001/40/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid või elusaid kahepoolmelisi karploomi, [1] viimati muudetud otsusega 98/603/EÜ, [2] eriti selle artikli 2 lõiget 2,
ning arvestades järgmist:
(1) Komisjoni otsuses 97/296/EÜ, [3] viimati muudetud otsusega 2000/674/EÜ, [4] loetletakse riigid ja piirkonnad, millest on lubatud importida inimtoiduks ettenähtud kalatooteid. Lisa I osas loetletakse spetsiaalse otsusega hõlmatud riigid ja piirkonnad ning II osas otsuse 95/408/EÜ artikli 2 lõike 2 tingimustele vastavad riigid ja piirkonnad.
(2) Komisjoni otsustega 2001/36/EÜ [5] ja 2001/39/EÜ [6] sätestatakse impordi eritingimused Jamaicalt ja Tšehhi Vabariigist pärit kalandus- ja akvakultuuritoodete kohta. Seetõttu tuleks Jamaica ja Tšehhi Vabariik lisada lisa I osasse.
(3) Saint Vincenti ja Grenadiinidele tehtud kontrollkäigul on avastatud tõsiseid puudusi, ei tuleks lubada kalatoodete importimist kõnealusest riigist ja seepärast tuleks see riik kustutada lisa kõnealusest loetelust.
(4) Käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 97/296/EÜ lisa asendatakse käesoleva otsuse lisaga.
Artikkel 2
Käesolev otsus jõustub 60 päeva pärast selle avaldamist Euroopa Ühenduste Teatajas.
Artikkel 3
Käesolev otsus on adresseeritud liikmesriikidele.
Brüssel, 22. detsember 2000

Labels: 0
3
5
6